2026 жылғы 14 қазандағы жағдай бойынша сыбайлас жемқорлық тәуекелдеріне ішкі талдау жүргізу нәтижелері туралы
АНАЛИТИКАЛЫҚ АНЫҚТАМА

Бөлімшенің атауы: Шығыс Қазақстан облысы әкімдігінің білім басқармасы «Дарындылық пен қосымша білім беруді дамытудың Шығыс Қазақстан ғылыми-әдістемелік «Дарын» орталығы»  коммуналдық мемлекеттік қазыналық кәсіпорны (бұдан әрі – «Дарын» ДпҚББД ШҚҒӘО).
Анықталған сыбайлас жемқорлық тәуекелдері туралы ақпарат
1. Бөлімшенің қызметіне әсер ететін нормативтік-құқықтық актілер мен құқықтық актілердегі сыбайлас жемқорлық тәуекелдерін анықтау
«Дарын» ДпҚББД ШҚҒӘО қызметіне қатысты нормативтік-құқықтық актілер мен құқықтық актілерде сыбайлас жемқорлық құқық бұзушылықтарының жасалуына ықпал ететін дискрециялық өкілеттіктер анықталған жоқ.
2. Бөлімшенің ұйымдастырушылық-басқарушылық қызметіндегі сыбайлас жемқорлық тәуекелдерін анықтау
1. Персоналды басқару
2026 жылғы 14 қазандағы жағдай бойынша мекеменің штаттық саны 104 бірлікті құрайды, оның ішінде нақты жұмыс істейтін қызметкерлер саны – 88 бірлік, бос жұмыс орындары – 16.
Өз еркімен жұмыстан босатылғандар саны – 16 адам, оның ішінде зейнеткерлік жасқа жетуіне байланысты – 0 адам, жұмыс орнын ауыстыруына байланысты – 16 адам. Жұмыс нәтижелерінің теріс болуына және еңбек шартын бұзудың өзге де негіздеріне байланысты жұмыстан босату фактілері болған жоқ.
Барлық қызметкерлер атқаратын лауазымдарына қойылатын біліктілік талаптарына сәйкес келеді. Қызметкерлердің оқудан өтуі және біліктілігін арттыру мерзімдері мен тәртібі сақталады.
Мекеме ішінде ротация жүргізілген жоқ (жоғары лауазымдарға тағайындау, лауазымын төмендету).
Тәртіптік теріс қылықтар фактілері бойынша қызметтік тергеп-тексерулер жүргізілген жоқ, еңбек тәртібін бұзғаны үшін сөгістер жарияланған жоқ.
Қатаң сөгіс беру, толық емес қызметтік сәйкестік туралы ескерту жасау, тәртіптік жазаларға шағымдану және еңбек тәртібін қайталап бұзу фактілері болған жоқ.
Қызмет өткеру кезінде қызметтік шектеулерді сақтау талаптарын бұзу, әкімшілік немесе қылмыстық құқық бұзушылықтар жасау фактілері, сондай-ақ олар бойынша қабылданған шаралар мен шағымдар негізінде қолданылған жазалар анықталған жоқ. Бұрын қолданылған тәртіптік жазаларды мерзімінен бұрын алып тастау, сыбайлас жемқорлық құқық бұзушылықтарын және қылмыстық құқық бұзушылықтарды жасау фактілері болған жоқ.
Қолданыстағы заңнаманы бұзу мәселелері бойынша азаматтар мен заңды тұлғалардан өтініштер, қызметкерлердің әрекеттеріне қатысты шағымдар түскен жоқ.
Бұқаралық ақпарат құралдарында ДпҚББД ШҚ ҒӘ «Дарын» және оның қызметкерлері туралы жағымсыз жарияланымдар болған жоқ.
2. Мүдделер қақтығысын реттеу
Мүдделер қақтығысының туындау және орын алу фактілері болған жоқ.
3. Мемлекеттік қызметтер көрсету
«Дарын» ДпҚББД ШҚҒӘО мемлекеттік қызметтер көрсетпейді.
4. Рұқсат беру функцияларын іске асыру
«Дарын» ДпҚББД ШҚҒӘО рұқсат беру функцияларын жүзеге асырмайды.
5. Бақылау функцияларын іске асыру
«Дарын» ДпҚББД ШҚҒӘО бақылау функцияларын жүзеге асырмайды.
6. Мекеменің ұйымдастырушылық-басқарушылық қызметінен туындайтын өзге де мәселелер
«Дарын» ДпҚББД ШҚҒӘО Жарғысында көрсетілген функциялардың Қазақстан Республикасының заңнамасына сәйкес келмеуіне байланысты қайшылықтар анықталған жоқ.
Қаржы-шаруашылық қызметі бойынша бюджет қаражаты мен активтерді пайдаланудың сәйкестігін, негізділігін және тиімділігін бағалау мақсатында талданып отырған кезеңде мемлекеттік органдар тарапынан тексерулер жүргізілген жоқ.
Қазақстан Республикасының мемлекеттік сатып алу саласындағы заңнамасының сақталуына бақылау жүргізіледі.
2027 жылға арналған сыбайлас жемқорлыққа қарсы іс-қимыл жоспары әзірленді.
Анықталған сыбайлас жемқорлық тәуекелдерін жою жөніндегі ұсынымдар
Сыбайлас жемқорлыққа қарсы іс-қимыл шараларын одан әрі күшейту және олардың тиімділігін арттыру мақсатында төмендегілер ұсынылады:
· қызметкерлердің жұмыс ерекшеліктерін ескере отырып, 2027 жылға арналған демалыс кестесін бекіту;
· ұжымда сыбайлас жемқорлық көріністеріне төзбеушілік көзқарасын қалыптастыруға бағытталған түсіндіру жұмыстарын жүргізу.

Анықталған сыбайлас жемқорлық тәуекелдерін жою жөніндегі ұсынымдарды іске асыру мерзімдері
Ұжымда түсіндіру әңгімелерін жүргізу – тоқсан сайын.

